Predlog je sorazmeren. Vključuje potrebne tehnične prilagoditve po sprejetju proračuna za leto 2019, v okviru katerega so se povečala sredstva za posebno dodelitev za pobudo za zaposlovanje mladih. Poleg tega na zahtevo proračunskega organa zaradi lažjega načrtovanja programov in zagotavljanja nemotenega izvrševanja povečanih sredstev uvaja možnost, da države članice prerazporedijo del dodatnih sredstev, da tvorijo ustrezno podporo ESS.

Cilj predloga je prilagoditi zneske virov, ki so na voljo za ekonomsko, socialno in teritorialno kohezijo, določeno v členu 91(1) Uredbe (EU) št. 1303/2013, znesek virov za posebno dodelitev za pobudo za zaposlovanje mladih, določeno v členu 92(5) navedene uredbe, ter letno razdelitev odobritev za prevzem obveznosti, navedeno v Prilogi VI navedene uredbe, da bi se odražalo povečanje virov za pobudo za zaposlovanje mladih v skladu s proračunom, sprejetim za leto 2019. Natančneje, odobritve za prevzem obveznosti za posebno dodelitev za pobudo za zaposlovanje mladih bi bilo treba povečati za 116,7 milijona EUR v tekočih cenah, s čimer bi skupni znesek za leto 2019 znašal največ 350 milijonov EUR.

To ni pobuda v okviru programa ustreznosti in uspešnosti predpisov (REFIT).

(3)Za leto 2019 se dodatni viri v višini 99 573 877 EUR v cenah iz leta 2011 financirajo iz skupne razlike do zgornje meje za obveznosti v okviru razlike do zgornje meje večletnega finančnega okvira za obdobje 2014–2020.

(1)Uredba (EU) št. 1303/2013 Evropskega parlamenta in Sveta določa skupna in splošna pravila, ki se uporabljajo za evropske strukturne in investicijske sklade.

Predlog uvaja tudi določbe za lažje načrtovanje dodatnih virov v državah članicah. Zaradi napredovanega izvajanja operativnih programov za obdobje 2014–2020 in glede na zakonsko zahtevo, da se posebna dodelitev za pobudo za zaposlovanje mladih uskladi z ustrezno podporo iz ESS, je treba preprečiti morebitno zmanjšanje podpore ESS za druga področja politike in ukrepe zunaj pobude za zaposlovanje mladih. Zato predlog v členu 92(5) uvaja drugi pododstavek, v skladu s katerim lahko države članice do 50 % dodatnih virov za posebno dodelitev za pobudo za zaposlovanje mladih, prerazporedijo v ESS, da tvorijo ustrezne ciljne naložbe ESS, kot je določeno v členu 22 Uredbe (EU) št. 1304/2013.

Cilj predloga je prilagoditi zneske virov, ki so na voljo za cilja „ekonomska, socialna in teritorialna kohezija“ ter „pobuda za zaposlovanje mladih“, določena v členu 91(1) ter 92(5) Uredbe (EU) št. 1303/2013, ter letno razdelitev odobritev za prevzem obveznosti, navedeno v Prilogi VI, da se vključijo dodatni viri za posebno dodelitev za pobudo za zaposlovanje mladih. Zato je treba v skladu s sprejetim proračunom za leto 2019 povečati odobritve za prevzem obveznosti za posebno dodelitev za pobudo za zaposlovanje mladih za znesek v višini 116,7 milijona EUR v tekočih cenah, s čimer bi se skupni znesek za leto 2019 povišal na 350 milijonov EUR v tekočih cenah.

(5)Ker je nujno treba spremeniti programe, ki podpirajo pobudo za zaposlovanje mladih, da se dodatni viri za posebno dodelitev za pobudo za zaposlovanje mladih vključijo pred koncem leta 2019, bi morala ta uredba začeti veljati dan po objavi v Uradnem listu Evropske unije.

(6)Uredbo (EU) št. 1303/2013 bi bilo zato treba ustrezno spremeniti –

SPREJELA NASLEDNJO UREDBO:

Člen 1

Uredba (EU) št. 1303/2013 se spremeni:

(1)v členu 91 se odstavek 1 nadomesti z naslednjim:

„1. Viri za ekonomsko, socialno in teritorialno kohezijo, ki so na voljo za proračunsko postavko za obdobje 2014–2020, znašajo 330 081 919 243 EUR v cenah iz leta 2011, v skladu z letno razdelitvijo, določeno v Prilogi VI, od česar 325 938 694 233 EUR predstavlja skupne vire, dodeljene ESRR, ESF in Kohezijskemu skladu, 4 143 225 010 EUR pa predstavlja posebno dodelitev za pobudo za zaposlovanje mladih. Zneski virov za ekonomsko, socialno in teritorialno kohezijo se za namene načrtovanja in naknadne vključitve v proračun Unije indeksirajo za 2 % na leto.“;

(2)v členu 92 se odstavek 5 nadomesti z naslednjim:

„5. Viri za pobudo za zaposlovanje mladih znašajo 4 143 225 010 EUR iz posebne dodelitve za to pobudo, od česar 99 573 877 EUR predstavlja dodatne vire za leto 2019. Dopolnijo se s ciljnimi naložbami ESS v skladu s členom 22 Uredbe (EU) št. 1304/2013.

Države članice, ki so upravičene do dodatnih virov za posebno dodelitev za pobudo za zaposlovanje mladih v letu 2019, kot je navedeno v prvem pododstavku, lahko zahtevajo, da se do 50 % dodatnih virov za posebno dodelitev za pobudo za zaposlovanje mladih prerazporedi v ESS, da tvorijo ustrezne ciljne naložbe ESS, kot je določeno v členu 22 Uredbe (EU) št. 1304/2013. Takšna prerazporeditev se opravi v ustrezne kategorije regij, ki ustrezajo kategorizaciji regij, upravičenih do povečanja posebne dodelitve za pobudo za zaposlovanje mladih. Države članice zahtevajo prerazporeditev v zahtevku za spremembo programa v skladu s členom 30(1) te uredbe. Virov, dodeljenih za pretekla leta, ni dovoljeno prerazporediti.

Drugi pododstavek se uporablja za vse dodatne vire za posebno dodelitev za pobudo za zaposlovanje mladih, s katerimi se viri povečajo na več kot 4 043 651 133 EUR.“;

(3)Priloga VI se nadomesti z besedilom iz Priloge k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Evropski parlament Za Svet Predsednik Predsednik

OCENA FINANČNIH POSLEDIC ZAKONODAJNEGA PREDLOGA

1.OKVIR PREDLOGA/POBUDE